Per Halse

Per Halse (født 24. januar 1957 i Ørsta) er en norsk teolog, professor og tidligere rektor ved Høgskulen i Volda.

Hasle tok artium fra Volda gymnas i 1976. Etter et år på Øytun Folkehøgskole i Alta studerte han ved Menighetsfakultetet i Oslo, og ble cand.theol. i 1984. Han har grunnfag innen historie fra Universitetet i Tromsø fra 1990 og grunnfag i pedagogikk ved Volda lærarhøgskule fra 1993. I 2009 ble han ph.d. ved det teologiske fakultetet ved Universitetet i Oslo. Han avhandling var Gudsord og folkemål. Framveksten av nynorsk kyrkjespråk 1859–1908.

Halse bodde på Karlsøy fra 1985 og var der kateket og senere vikarierende sogneprest frem til 1990. Han fikk deretter jobb som lærer ved Volda videregående skole og hadde samtidig oppdrag som vikarprest i Søre Sunnmøre prosti. I 1991 ble han høgskolelektor ved Volda lærarhøgskule. Fra 1994 ble lærerhøgskolen en del av Høgskulen i Volda. Halse fortsatte sitt virke der. Fra 1999 ble han førstelektor, så førsteamanuensis fra 2009. I august 2011 ble han rektor ved høgskolen frem til 2015. Fra 2018 ble han professor.

Halse har skrevet flere lærebøker, blant annet Gudsord og menneskeord, ei innføring i bibelkunnskap for bibelstudiet i allmennlærarutdanninga. Under 100-årsjubileumet til Fyrebilsbibelen gav han i 2021 ut «Den fyrste bibelen paa norsk», historien om Fyrebilsbibelen sammen med Anders Aschim.

Referanser

Eksterne lenker  

 Publikasjoner av Per Halse i forskningsdokumentasjonssystemet CRIStin

Norske teologer
Norske professorer
Professorer ved Høgskulen i Volda
Personer fra Ørsta kommune
Norske skoleledere
Rektorer ved Høgskulen i Volda
Alumni fra Volda lærarhøgskule
Alumni fra Høgskulen i Volda
Fødsler i 1957
Alumni fra Volda videregående skole
Norske prester
Norske sakprosaforfattere